Die Bejaardesorgfonds vir afgetrede polisielede het op 5 Maart 2021 'n groot geskenk van die Klub79+1 groep in die vorm van ongeveer 600 gebreide blokkies en klaargemaakte komberse ontvang. Tannie Marie du Preez het haar familie en vriende opgekomman-deer om hul vrye tyd te gebruik om blokkies te brei. Hierdie blokkies kan nou omskep word in komberse van liefde vir bejaardes wat 'n bietjie ekstra "TLC" (tender loving care) nodig het. Die blokkies en komberse kom van sover as die Kaap, Potchefstroom en Benoni af.
Nadat Kol Du Preez, Tannie Marie se man, in Februarie 2020 oorlede is, het haar kinders haar gemotiveer om 'n projek te begin om iets vir ander te doen. Nie net het dit haar en sommer 'n klomp van haar vriende en familie tydens die grendeltyd besig gehou nie, maar dit het inderdaad 'n groot projek vir almal geword.
Tannie Marie het in April 2020 haar 80ste verjaarsdag gevier, maar sy glo dat as jy 80 is "gaan jy dood" - dit is dan die rede waarom die groep se naam "Klub 79+1" is.
Volgens Tannie Marie se dogter is haar ma steeds besig om voor die televisie te brei wanneer sy haar saans om 21:00 skakel om nag te sê. Ma en dogter het selfs Desember oppad Mosambiek toe in die motor gebrei.
Die Bejaardesorgfonds se harte is dankbaar vir die groep wat op hierdie manier vreugde en liefde aan polisie-bejaardes bring.